
Kretinga

1. Parengto sprendimo projekto tikslas ir uždaviniai.
Parengto sprendimo projekto tikslas – duoti sutikimą Baublių kaimo bendruomenės centrui atlikti pastato, esančio Minijos g. 26, Baublių k., Kretingos r., fasado tapybos darbus.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Vadovaujantis Kretingos rajono savivaldybės tarybos 2018 m. sausio 25 d. sprendimu Nr. T2-20 „Dėl Kretingos rajono savivaldybės turto panaudos“ 2018 m. sausio 26 d.  pasirašyta Kretingos rajono savivaldybės turto panaudos sutartis Nr. S1-60 su Baublių kaimo bendruomenės centru, pagal kurią bendruomenė naudojasi negyvenamosiomis patalpomis, esančiomis Minijos g. 26-2, Baublių k., Kretingos r., įstatuose nurodytai veiklai vykdyti. Minėtos sutarties 8.3 papunktyje numatyta, kad panaudos gavėjas privalo gauti panaudos davėjo rašytinį sutikimą pagerinti ar pertvarkyti turtą nekeičiant jo paskirties. Siekiant tinkamai vykdyti minėtos sutarties sąlygas, Baublių kaimo bendruomenės centras 2026 m. liepos 31 d. raštu Nr. 82 kreipėsi dėl sutikimo atlikti pastato, esančio Minijos g. 26, Baublių k., Kretingos r., fasado tapybos darbus. Baublių kaimo bendruomenės centras planuoja teikti projekto „Spalvotas bendruomenės gyvenimas“ paraišką finansavimui gauti pagal Kretingos rajono kaimo plėtros asociacijos vietos plėtros strategiją 2023–2028 m. Darbai būtų atliekami tik gavus finansavimą. Pastate, esančiame Minijos g. 26, Baublių k., Kretingos r., yra suformuotos penkios negyvenamosios patalpos, iš kurių dvi priklauso Kretingos rajono savivaldybei, likusios trys – fiziniam ir juridiniam asmenims. Yra pateikti fizinio ir juridinio asmenų sutikimai dėl pastato fasado tapybos darbų.
3. Kokių rezultatų laukiama.
Bus pagerintas pastato, esančio Minijos g. 26, Baublių k., Kretingos r., fasado estetinis vaizdas.
4. Lėšų poreikis ir šaltiniai.
Savivaldybės biudžeto lėšų šiam sprendimui įgyvendinti nereikės.
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktuose nenumatytas teisės akto projekto antikorupcinis vertinimas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
